VGI : รับผลดีทำธุรกิจนิตยสารออนไลน์ BTSปีนี้สื่อโฆษณาธุรกิจสายการบินมาช่วยหนุน
จุดต่ำสุด ปีนี้จะได้สื่อโฆษณาในธุรกิจสายการบินที่กำลังเป็นขาขึ้นมาช่วยหนุน ชดเชยการขายหายไปของรายได้สื่อใน Modern trade
19 ก.พ. 2559

บล.เคจีไอระบุในบทวิเคราะห์(19 ก.พ.) บริษัท วี จี ไอ โกลบอล มีเดีย จำกัด (มหาชน)หรือ VGI  (เป้า Consensus 3.92 บาท) โดยวันนี้ นสพ กรุงเทพธุรกิจ ลงข่าว “BTS* ทุ่ม 325 ล้าน ‘ร่วมทุนฮ่องกง’ ลุย แรบบิทอินเทอร์เน็ต” และจะทำธุรกิจนิตยสารออนไลน์ โดยให้ VGI* เป็นคนทำสื่อโฆษณา
มองราคาหุ้นยังคงพักฐาน Sideway บริเวณ 4.2 – 4.3 บาท แนะนำ “สะสม” ในกรอบดังกล่าว และเก็งกำไรหากดีดพ้นแนวต้าน 4.56 บาท ส่วนในเชิงพื้นฐานยังคงประเมินว่าแนวโน้มผลการดำเนินงานพ้นจุดต่ำสุด ปีนี้จะได้สื่อโฆษณาในธุรกิจสายการบินที่กำลังเป็นขาขึ้นมาช่วยหนุน (ชดเชยการขายหายไปของรายได้สื่อใน Modern trade) นักลงทุนอาจพิจารณา “เก็งกำไร” MACO (VGI * ถือหุ้น 24.96%) โดยประเมินแนวรับ 1.07 บาท (กำหนด Stop loss 1.05 บาท) แนวต้าน 1.15 บาท หากผ่านได้ประเมินมีโอกาสทดสอบแนวต้านถัดไปบริเวณ 1.4 บาท